32. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ, ΥΓΕΙΑΣ ΚΑΙ ΠΡΟΝΟΙΑΣ  ΚΑΙ  ΟΙΚΟΝΟΜΙΚΩΝ  Αριθ. Φ. 670/303887 της 20 Ιουλ. /9  Αυγ. 1984 (ΦΕΚ Β΄ 550) Υγειονομική Περίθαλψη μελών οικογενειών μερικών Κατηγοριών Οπλιτών που υπηρετούν. Έχοντας υπόψη τις διατάξεις: α.Του άρθρ. 5 του Νόμ. 1355/1983, «περί υγειονομικής περιθάλψεως μελών οικογένειας μερικών κατηγοριών υπηρετούντων Οπλιτών». β.Την υπ’ αριθ. Φ. 072/18/133230/2945/7 Ιουλ. 82 απόφαση ΥΕΘΑ για εκχώρηση αρμοδιοτήτων στους ΥΦΕΘΑ. γ.Την υπ’ αριθ. Υ. 79/84 (ΦΕΚ 413/τ.Β./1984 απόφαση του Πρωθυπουργού «ανάθεση αρμοδιοτήτων στον Αναπληρωτή Υπουργό Οικονομικών», αποφασίζουμε: Διαδικασία Παροχής Υγειονομικής Περιθάλψεως Άρθρ.1.-1.Η παρεχομένη υγειονομική περίθαλψη στους δικαιούχους αρχίζει από την ημέρα κατατάξεως του οπλίτη και διαρκεί όσο χρόνο αυτός υπηρετεί στις Ένοπλες Δυνάμεις. 2.Στην περίπτωση που κατά την ημερομηνία οριστικής απολύσεως του οπλίτη, δικαιούμενο μέλος της οικογενείας του εξακολουθεί να νοσηλεύεται σε Νοσοκομείο, η περίθαλψη παρατείνεται μέχρι είκοσι ημέρες κατά ανώτατο όριο. 3.Η νοσοκομειακή περίθαλψη σαν εσωτερικών ή εξωτερικών ασθενών των δικαιούχων παρέχεται από τα Κρατικά ή από τα με μορφή Νομικών προσώπων Δημοσίου ή Ιδιωτικού Δικαίου Νοσοκομεία, καθώς επίσης και από τα Νοσοκομεία των Ενόπλων Δυνάμεων που διαθέτουν πτέρυγες νοσηλείας ιδιωτών. 4.Με γνωμάτευση του αρμοδίου ελεγκτή γιατρού, που μπορεί να εκδοθεί και εκ των υστέρων, επιτρέπεται η νοσηλεία των δικαιούχων και σε Ιδιωτικές Κλινικές, μόνο όταν πρόκειται για οποιοδήποτε νόσημα ή σωματική βλάβη απότοκο έκτακτου συμβάντος ή ατυχήματος εφ’ όσον η παραπέρα κατάσταση του ασθενούς δεν επιτρέπει, χωρίς κίνδυνο της ζωής του, την διακομιδή ή εισαγωγή του σε κρατικό νοσοκομείο. Όταν παύσει να υπάρχει η αιτία για την οποία έγινε η προαναφερόμενη νοσηλεία, διακομίζεται ο δικαιούχος σε κρατικό νοσοκομείο. 5.Οι εξετάσεις στους κλινικούς γιατρούς και οι παρακλινικές εξετάσεις και ειδικές θεραπείες εξωτερικών ασθενών ενεργούνται στα εργαστήρια και εξωτερικά ιατρεία των παραπάνω κρατικών νοσοκομείων ή στα ιατρεία και εργαστήρια ιδιωτών ιατρών της εκλογής των, με βάση το τιμολόγιο που καθορίζεται κάθε φορά από το Υπουργείο Υγείας και Πρόνοιας. Σε περίπτωση αδυναμίας μεταβάσεως του ασθενούς στο ιατρείο, επιτρέπεται η νοσηλεία στο σπίτι. 6.Οι θεραπευτικές Οδοντιατρικές εργασίες κάθε μορφής καθώς και η προμήθεια φαρμάκων πραγματοποιείται με ελεύθερη επιλογή των δικαιούχων, με την προϋπόθεση της τηρήσεως του κρατικού τιμολογίου. 7.Η ενδονοσοκομειακή νοσηλεία των δικαιούχων παρέχεται σε κλίνες Γ΄ θέσεως και σε περίπτωση που δεν υπάρχει αυτή στην αμέσως ανώτερη θέση. Αναγνώριση Ειδικών περιπτώσεων Δαπανών Περιθάλψεως Άρθρ.9.-1.Ενστάσεις που θα υποβάλλονται, κατά της δυσμενούς απόφασης του πρώτου γνωματεύοντος θα κρίνονται από το αμέσως ανώτερο όργανο και η κρίση αυτή θα είναι τελεσίδικη. Συγκεκριμένα τις ενστάσεις θα κρίνει: α)Για το Στρατό Ξηράς οι κατά τόπους Επιτροπές Απαλλαγών και, για το Πολεμικό Ναυτικό και την Πολεμική Αεροπορία, οι αντίστοιχες Ανώτατες Υγειονομικές Επιτροπές, όταν πρόκειται για δυσμενή απόφαση των ελεγκτών ιατρών. β)Η ανώτατη Στρατού Υγειονομική Επιτροπή όταν πρόκειται για δυσμενή απόφαση των Επιτροπών Απαλλαγών. γ)Οι κατά κλάδο των Ενόπλων Δυνάμεων Αναθεωρητικές Υγειονομικές Επιτροπές όταν πρόκειται για δυσμενείς γνωματεύσεις των αντιστοίχων Ανωτάτων Υγειονομικών Επιτροπών. 2.Οι παραπάνω ενστάσεις υποβάλλονται από τους ενδιαφερόμενους μέσα σε ανατρεπτική προθεσμία είκοσι ημερών από τη στιγμή που θα λάβουν γνώση των παραπάνω δυσμενών αποφάσεων ή γνωματεύσεων. 3.Οι αποφάσεις, των Οργάνων της παρ. 1 αυτού του άρθρου, αφού γίνουν οριστικές, είναι υποχρεωτικές για τη Διοίκηση. Άρθρ.10.-Η παρούσα απόφαση εφαρμόζεται από την ημερομηνία που θα δημοσιευθεί στην Εφημερίδα της Κυβερνήσεως. Άρθρ.2.-1.Τοκετός: Για τον τοκετό των δικαιούχων συζύγων των κληρωτών οπλιτών, εφ’ όσον αυτές δεν παίρνουν επίδομα τοκετού από άλλη πηγή, το Δημόσιο πληρώνει: α)Για φυσιολογικό τοκετό επίδομα ίσο με αυτό που παρέχεται στη εργαζόμενη σύζυγο και ασφαλισμένη του ΙΚΑ, άσχετα αν η μαίευση έγινε στο Νοσοκομείο ή Κλινική ή στο σπίτι. β)Για μη φυσιολογικό τοκετό το επίδομα της παραπάνω παραγράφου προσαυξανόμενο κατά 50%. 2.Εκπαίδευση Κωφάλαλων και Απροσαρμόστων Παιδιών καθώς και Τυφλών Μελών Οικογένειας. Για δικαιούχα κωφάλαλα και διανοητικά καθυστερημένα παιδιά, καθώς και για τυφλά μέλη οικογένειας του κληρωτού οπλίτη, αναγνωρίζονται οι αντίστοιχες δαπάνες που προβλέπονται για τα μέλη οικογένειας των στρατιωτικών που βρίσκονται στην ενεργό υπηρεσία. Δαπάνες οδοιπορικών εξόδων για  Υγειονομική περίθαλψη στο Εσωτερικό Άρθρ.3.-1.Σε περίπτωση μετακινήσεως του ασθενούς από πόλη σε πόλη για νοσηλεία και για τις περιπτώσεις που επιβάλλεται αυτή (έλλειψη Νοσοκομείου ή Ιατρών με ανάλογη ειδικότητα κ.λ.π.), το Δημόσιο υποχρεούται στην καταβολή της αξίας του εισιτηρίου μεταβάσεως και επιστροφής, με τα συνηθισμένα μεταφορικά μέσα. Η παραπάνω μετακίνηση πρέπει να γίνεται για την πλησιέστερη πόλη όπου μπορεί να παρασχεθεί η περίθαλψη. (Μετά τη σελ. 730,28) Σελ. 730,29 Τεύχος Ζ62-Σελ. 33 Νοσηλεία Στρατιωτικών 36.Θ.γ.32 2.Προκειμένου για βαριά άρρωστο, που η διακομιδή του δεν μπορεί να γίνει με τα συνηθισμένα μεταφορικά μέσα, για μετάβαση ή επιστροφή, το Δημόσιο υποχρεούται στην καταβολή της δαπάνης μεταφοράς με ειδικό μεταφορικό μέσο. 3.Αν η σοβαρότητα της καταστάσεως του ασθενούς, επιβάλλει τη χρησιμοποίηση συνοδού αναγνωρίζεται η αξία του εισιτηρίου της μετακινήσεώς του. 4.Η ανάγκη της μετακινήσεως του ασθενούς, της χρησιμοποιήσεως μισθωμένου ειδικού μεταφορικού μέσου και της χρησιμοποιήσεως συνοδού, βεβαιώνεται με έγκριση του ελεγκτή ιατρού, ακόμα και εκ των υστέρων. Δικαιολογητικά και Αναγνώριση Δαπανών Περιθάλψεως. Άρθρ.4.-1.Όλοι οι δικαιούχοι εφοδιάζονται με ατομικά βιβλιάρια υγειονομικής περιθάλψεως αριθμημένα και θεωρημένα από τις αρμόδιες υπηρεσίες. 2.Κάθε δικαιούχος οπλίτης υποχρεώνεται να υποβάλλει υπεύθυνη δήλωση του Ν.Δ. 105/69, στην οποία αναγράφει τα προστατευόμενα μέλη της οικογένειάς του, που δικαιούνται περίθαλψη, σύμφωνα με τις διατάξεις του άρθρ. 1 του Νόμ. 1355/83. 3.Για την έκδοση των παραπάνω βιβλιαρίων απαιτούνται τα εξής δικαιολογητικά: α)αίτηση του ενδιαφερομένου. β)Υπεύθυνη δήλωση του Ν.Δ. 105/69, στην οποία να αναγράφονται τα προστατευόμενα μέλη της οικογενείας του, που δικαιούνται περιθάλψεως σύμφωνα με τις διατάξεις του άρθρ. Ι του Νόμ. 1355/83. γ)Πλήρες πιστοποιητικό οικογενειακής καταστάσεως της ίδιας οικογένειας του κληρωτού Οπλίτη, στο οποίο απαραίτητα να φαίνεται και το επάγγελμα της συζύγου του. δ)Πλήρες πιστοποιητικό οικογενειακής και οικονομικής καταστάσεως της πατρικής οικογένειας του οπλίτη, στο οποίο απαραίτητα να φαίνεται και το επάγγελμα για κάθε ένα. ε)Γνωματεύσεις Επιτροπής Απαλλαγών της περιοχής του τόπου κατοικίας των, στις οποίες να βεβαιώνεται η ανικανότητα για άσκηση βιοποριστικού επαγγέλματος, όταν πρόκειται για γονείς ηλικίας κάτω των εξήντα ετών, για άγαμα αδέλφια και για τον σύζυγο της κληρωτού οπλίτη. στ)Αντίγραφο φύλλου μητρώου του κληρωτού οπλίτη από την Μονάδα του. ζ)Μία φωτογραφία για κάθε μέλος πάνω από πέντε ετών. 4.Οι δαπάνες περιθάλψεως των δικαιούχων του άρθρ. Ι του Νόμ. 1355/83 βαρύνουν τον προϋπολογισμό των εξόδων του Υπουργείου Εθνικής Άμυνας, ο δε τεχνικοοικονομικός έλεγχος γίνεται από τα αρμόδια ελεγκτήρια υγειονομικής περιθάλψεως των Ενόπλων Δυνάμεων. Σελ. 730,30 Τεύχος Ζ62-Σελ. 34 5. Για την αναγνώριση των παραπάνω δαπανών τα δικαιολογητικά που απαιτούνται για κάθε περίπτωση είναι τα εξής: α)Νοσηλεία σε Νοσοκομείο: (Ι) Εντολή από το βιβλιάριο νοσηλείας του ασθενούς, θεωρημένη από τον ελεγκτή ιατρό. (2) Δελτίο παροχής υπηρεσιών ή τιμολόγιο εξωφλημένο. (3) Αναλυτικό λογαριασμό που να περιλαμβάνει τον χρόνο νοσηλείας, το είδος και την ποσότητα των φαρμάκων που καταναλώθηκαν, τις παρακλινικές εξετάσεις που πραγματοποιήθηκαν και οποιαδήποτε άλλη απαραίτητη για τη νοσηλεία αμοιβή. (4) Εγκριτική απόφαση των αρμοδίων οργάνων μόνο σε περίπτωση νοσηλείας σε ιδιωτική κλινική. β) Προμήθεια Φαρμάκων, αμοιβές Ιδιωτών Ιατρών, Ιδιωτικών Εργαστηρίων, θεραπευτικών Οδοντιατρικών εργασιών. (Ι) Αίτηση του ενδιαφερομένου. (2) Αναλυτική κατάσταση σε τρία αντίτυπα. (3) Εντολές υγειονομικής περιθάλψεως από τα βιβλιάρια νοσηλείας των ασθενών. (4) Δελτίο παροχής υπηρεσιών ή τιμολόγιο εξωφλημένο. γ) Τοκετός. (Ι) Εντολή υγειονομικής περιθάλψεως από το βιβλιάριο νοσηλείας της συζύγου. (2) Ληξιαρχική πράξη γεννήσεως. (3) Υπεύθυνη δήλωση του κληρωτού οπλίτη, ότι δεν πήρε και δεν δικαιούται το επίδομα τοκετού από άλλη πηγή. (4) Τιμολόγια ή Δελτία παροχής υπηρεσιών εξωφλημένα. (5) Αίτηση του ενδιαφερομένου. Αρμόδια Όργανα για τον Έλεγχο της  Παρεχομένης Υγειονομικής Περιθάλψεως. Άρθρ.5.-Ι.Για την εφαρμογή των διατάξεων αυτής της απόφασης, αρμόδια όργανα είναι: α)Οι Διευθύνσεις Υγειονομικού των Γενικών Επιτελείων των Ενόπλων Δυνάμεων. β)Οι Διευθύνσεις Υγειονομικού των Σχηματισμών. γ)Οι Υγειονομικές Επιτροπές των Σχηματισμών και Διοικήσεων των Κλάδων των Ενόπλων Δυνάμεων. δ)Τα Ελεγκτήρια Δαπανών Υγειονομικής Περιθάλψεως των Διευθύνσεων Υγειονομικού των Σχηματισμών που έχουν αρμοδιότητα τεχνοοικονομικού ελέγχου και εγκρίσεως των σχετικών δαπανών για το Στρατό Ξηράς. ε)Η Διεύθυνση Οικονομικού Ελέγχου του Ναυτικού. στ)Το Υγειονομικό Ελεγκτήριο και Ελεγκτήριο Δαπανών για την Αεροπορία. ζ)Οι Ελεγκτές Ιατροί και Οδοντίατροι. η)Οι Ανώτατες για κάθε κλάδο Υγειονομικές Επιτροπές. 36.Θ.γ.32 Νοσηλεία Στρατιωτικών Καταλογισμός Δαπανών Άρθρ.6.-Σε περίπτωση παραβάσεως των διατάξεων αυτής της απόφασης, ανεξάρτητα από τις ποινικές και πειθαρχικές κυρώσεις, καταλογίζεται στους υπαίτιους η δαπάνη που πλήρωσε το δημόσιο, με απόφαση του αντίστοιχου Γενικού Επιτελείου ή Σχηματισμού. Μορφές Περιθάλψεως που δεν Αναγνωρίζονται Άρθρ.7.1.-Δεν αναγνωρίζονται σε βάρος του Δημοσίου οι εξής δαπάνες: α)Νοσηλείας στο Εξωτερικό. β)Προθέσεων. γ)Οδοντοπροσθετικών και Ορθοδοντικών εργασιών. δ)Προμήθειας στοιχειωδών φαρμάκων, εμβολίων, ορρών και σφαιρινών, όπως αυτά καθορίζονται από το Υπουργείο Υγείας και Πρόνοιας. ε)Προμήθειας Ιατρικών εργαλείων και οργάνων, όπως θερμομέτρων, συρίγγων κ.λ.π. στ)Προμήθειας μεταλλικών πόσιμων νερών και παιδικών τροφών. ζ)Προμήθειας ορθοπεδικών Ειδών. η)Προμήθειας γιαλιών για τα μάτια, με εξαίρεση μόνο εκείνων που είναι απαραίτητα για την όραση ύστερα από οφθαλμολογική εγχείρηση. θ)Προμήθειας ακουστικών βαρηκοΐας ι)Λουτροθεραπείας και αεροθεραπείας. ια)Αμοιβής αποκλειστικής αδελφής νοσοκόμου, με εξαίρεση τις περιπτώσεις των σοβαροτάτων παθήσεων που το επιβάλλουν, ύστερα από έγκριση των αρμόδιων Υγειονομικών Επιτροπών των Ενόπλων Δυνάμεων, αποκλειστικά στη διάρκεια ενδονοσοκομειακής νοσηλείας και για νυκτερινές ώρες. 2.Επίσης δεν αναγνωρίζονται σε βάρος του Δημοσίου, εκτός των παραπάνω δαπανών και, οποιεσδήποτε άλλες δαπάνες που δεν εγκρίνονται και για τα μέλη οικογένειας των σε ενέργεια Στρατιωτικών των Ενόπλων Δυνάμεων. Μεταβατικές Διατάξεις Άρθρ.8.-1.Από τότε που ισχύει ο Νόμ. 1355/1983 και μέχρι να εκδοθούν οι Διοικητικές Πράξεις και οδηγίες, που απαιτούνται για την ολοκλήρωσή του, όλες οι πραγματοποιηθείσες δαπάνες υγειονομικής περιθάλψεως των δικαιούχων εξετάζονται για το χρονικό αυτό διάστημα μετά από υποβολή των σχετικών δικαιολογητικών εκ των υστέρων. 2.Για τις δαπάνες της παραπάνω παραγράφου ως δικαιολογητικά θα υποβάλλοντα τα καθοριζόμενα στο άρθρ. 4 της παρούσας εκτός από την εντολή βιβλιαρίου νοσηλείας που αντικαθίσταται με ιατρική γνωμάτευση θεωρημένη από τον ελεγκτή ιατρό εκ των υστέρων. Ενστάσεις 